Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης αριθ. 508/2000/ΕΚ της 14ης Φεβρουαρίου 2000 για τη θέσπιση του προγράμματος «Πολιτισμός 2000»

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το πρόγραμμα "Πολιτισμός 2000", που εγκρίθηκε από το Ευρωπαϊκό Κοινοβούλιο και το Συμβούλιο τον Φεβρουάριο του 2000 [1] με γενικό προϋπολογισμό 167 εκατομμύρια ευρώ για 5 έτη, θα λήξει στις 31 Δεκεμβρίου 2004.

[1] Απόφαση αριθ. 508/2000/EK του Ευρωπαϊκού Κοινοβουλίου και του Συμβουλίου της 14ης Φεβρουαρίου 2000 (ΕΕ L 63, 10.3.2000)

Το πρόγραμμα εγκρίθηκε κατόπιν πρότασης (COM(98)266) που υποβλήθηκε από την Ευρωπαϊκή Επιτροπή στο Ευρωπαϊκό Κοινοβούλιο και το Συμβούλιο τον Μάιο του 1998, βάσει του άρθρου 151 της Συνθήκης ΕΚ που καθιερώνει το πρόγραμμα "Πολιτισμός 2000", ως ενιαίο μέσο χρηματοδότησης και προγραμματισμού υπέρ της πολιτιστικής συνεργασίας. Σκοπός της πρότασης ήταν να επιτευχθούν οι στόχοι που αντιστοιχούν στην αποστολή που ανατίθεται στην Ευρωπαϊκή Κοινότητα από τη Συνθήκη, δηλαδή:

- αξιοποίηση του κοινού πολιτιστικού χώρου των ευρωπαίων με έμφαση στα κοινά πολιτιστικά χαρακτηριστικά τους

- σεβασμός και προαγωγή της πολιτιστικής ποικιλομορφίας

- δημιουργικότητα ως πηγή βιώσιμης ανάπτυξης μέσα στον κοινό πολιτιστικό χώρο

- συμβολή του πολιτισμού στην κοινωνική συνοχή.

- προώθηση της διάδοσης των ευρωπαϊκών πολιτισμών στις τρίτες χώρες και διάλογος με άλλους πολιτισμούς.

Ο κύριος στόχος του προγράμματος "Πολιτισμός 2000" είναι να προωθηθεί η ανάπτυξη ενός πολιτιστικού χώρου κοινού για τους ευρωπαίους και να ενθαρρυνθεί η συνεργασία μεταξύ των πολιτιστικών παραγόντων με σκοπό την ανάπτυξη του διαπολιτισμικού διαλόγου, τη γνώση της ιστορίας και του πολιτισμού, τη διεθνική διάδοση του πολιτισμού, την πολιτιστική ποικιλομορφία, τη δημιουργικότητα, την αξιοποίηση της πολιτιστικής κληρονομιάς και την κοινωνικοοικονομική και κοινωνική ολοκλήρωση.

Στα τρία έτη ισχύος του, το πρόγραμμα επέτρεψε την υποστήριξη άνω των 700 έργων συνεργασίας στους τομείς των τεχνών του θεάματος, των εικαστικών τεχνών, της λογοτεχνίας και της πολιτιστικής κληρονομιάς. Έχει χρηματοδοτήσει επίσης τη μετάφραση 250 λογοτεχνικών έργων, καθώς και την υποστήριξη εκδηλώσεων που οργανώνονται στα πλαίσια των "Ευρωπαϊκών Πολιτιστικών Πρωτευουσών" ή των "Ευρωπαϊκών Ημερίδων Πολιτιστικής Κληρονομιάς", κ.λπ. Αυτό συνεπάγεται τη συμμετοχή χιλιάδων πολιτιστικών παραγόντων σε εκδηλώσεις που απευθύνονται σε εκατοντάδες χιλιάδες πολιτών ετησίως.

Το πρόγραμμα λήγει μέσα σε μια περίοδο αλλαγών σημαντικών για το μέλλον της Ευρωπαϊκής Ένωσης. Η προσχώρηση δέκα νέων κρατών μελών, τα αποτελέσματα της Διακυβερνητικής Διάσκεψης βάσει των εργασιών της Συνέλευσης για το μέλλον της Ευρώπης, η εκλογή του Ευρωπαϊκού Κοινοβουλίου και ο διορισμός της νέας Επιτροπής θα καθορίσουν ασφαλώς νέα πλαίσια για τη δράση της Ένωσης.

Προφανώς, αυτές οι αλλαγές θα γίνουν αισθητές στον πολιτιστικό τομέα και επομένως τα προγράμματα θα πρέπει να προσαρμοστούν. Δεν είμεθα ακόμη σε θέση, εντούτοις, να δούμε ακριβώς ποιες θα είναι οι αλλαγές.

Εντούτοις, η συνέχεια της κοινοτικής υποστήριξης είναι πρωταρχικής σημασίας για να αποφευχθεί οιαδήποτε διάσπαση των πολιτιστικών δραστηριοτήτων της Κοινότητας όπως προβλέπονται από τη Συνθήκη, στις οποίες υπεισέρχονται πάρα πολλοί πολιτιστικοί παράγοντες στην Ευρώπη.

Η Ευρωπαϊκή Επιτροπή επομένως προτείνει να παραταθεί το πρόγραμμα "Πολιτισμός 2000" αμετάβλητο για το 2005 και το 2006, πράγμα το οποίο σημαίνει ότι το περιεχόμενό του δεν θα αλλάξει.

Για να παραταθεί το πρόγραμμα, για την υποστήριξη των σχεδίων του 2005 πρέπει να εγκριθεί μια νομική βάση ήδη από τις αρχές του 2004 έτσι ώστε να μπορεί να δημοσιευθεί μια πρόσκληση υποβολής προτάσεων μέχρι το τέλος του πρώτου εξάμηνου του 2004.

Παράλληλα, μέσω των προπαρασκευαστικών ενεργειών, η Επιτροπή θα διερευνήσει συμπληρωματικές μεθόδους για το μέλλον της πολιτιστικής κοινοτικής δράσης: νέοι τρόποι υποστήριξης των σχεδίων συνεργασίας μεταξύ παραγόντων, ενίσχυση της συνεργασίας μεταξύ των κρατών μελών και έναντι τρίτων χωρών, υποστήριξη των πολιτιστικών δραστηριοτήτων που συνδυάζουν πολιτισμό / εκπαίδευση / κατάρτιση.

Η κτηθείσα εμπειρία θα επιτρέψει την προετοιμασία, με μια ανανεωμένη λογική και εξάγοντας συμπεράσματα από την ενδιάμεση αξιολόγηση του προγράμματος "Πολιτισμός 2000" (που απαιτείται από το άρθρο 8 της απόφασης αριθ. 508/2000/EK) των βάσεων ενός νέου προγράμματος δράσης και πολιτιστικής συνεργασίας.

Η Ευρωπαϊκή Επιτροπή προτίθεται να υποβάλει τις προτάσεις της για ένα νέο πρόγραμμα πλαίσιο της Ευρωπαϊκής Κοινότητας για τον πολιτισμό μέχρι το τέλος του 2003, για την περίοδο που θα αρχίσει το 2007. Πράγματι, έχει προκύψει από τις συζητήσεις με τα άλλα ευρωπαϊκά όργανα και με τους αρμόδιους παράγοντες ότι, ενώ η εμπειρία της κοινοτικής δράσης στον πολιτισμό στο πλαίσιο του προγράμματος "Πολιτισμός 2000" είναι θετική, υπάρχει ακόμα σημαντικό περιθώριο για βελτίωση. Εν προκειμένω, οι πρόσφατες εργασίες του Συμβουλίου και το Ευρωπαϊκού Κοινοβουλίου θα είναι πολύ χρήσιμες [2].

[2] Ειδικότερα: Ψήφισμα του Συμβουλίου της 25ης Ιουνίου 2002: ΕΕ C 162, 6.7.2002, σ. 5, ψηφίσματα του Ευρωπαϊκού Κοινοβουλίου της 5ης Σεπτεμβρίου 2001, της 28ης Φεβρουαρίου 2002 και της 21ης Οκτωβρίου 2002.

Η Επιτροπή επομένως προτείνει:

- να παραταθεί το πρόγραμμα "Πολιτισμός 2000" για τα έτη 2005 και 2006

- να καθορισθεί γενικός προϋπολογισμός για το πρόγραμμα "Πολιτισμός 2000", που θα έχει παραταθεί, ύψους 236,5 εκατομμυρίων ευρώ.

2003/0076 (COD)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της απόφασης αριθ. 508/2000/ΕΚ της 14ης Φεβρουαρίου 2000 για τη θέσπιση του προγράμματος «Πολιτισμός 2000»

(Κeίϴeνο pου paρουsιάζeι eνdιafέρον γιa tον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 151,

την πρόταση της Επιτροπής [3],

[3] ΕΕ C ... της ..., σ. ...

τη γνώμη της Επιτροπής των Περιφερειών [4],

[4] ΕΕ C ... της ..., σ. ...

Αποφασίζοντας με τη διαδικασία του άρθρου 251 της συνθήκης [5],

[5] ΕΕ C ... της ..., σ. ...

Εκτιμώντας ότι:

(1) Η απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου της 14ης Φεβρουαρίου 2000 για τη θέσπιση του προγράμματος «Πολιτισμός 2000» [6] καθιέρωσε ένα ενιαίο μέσο χρηματοδότησης και προγραμματισμού για την πολιτιστική συνεργασία για την περίοδο από 1ης Ιανουαρίου 2000 έως 31 Δεκεμβρίου 2004.

[6] ΕΕ L 63 της 10.3.2000, σ. 1.

(2) Πρέπει να εξασφαλισθεί η συνοχή της κοινοτικής πολιτιστικής δράσης στο πλαίσιο της αποστολής που αναθέτει στην Ευρωπαϊκή Ένωση το άρθρο 151 της συνθήκης για την Ευρωπαϊκή Ένωση,

(3) Είναι σκόπιμο κατά συνέπεια να παραταθεί το πρόγραμμα "Πολιτισμός 2000" για δύο επί πλέον έτη έως το 2006

ΑΠΟΦΑΣΙΖΟΥΝ:

Άρθρο 1

Η απόφαση 508/2000/EK τροποποιείται ως εξής:

(1) Στο άρθρο 1, πρώτο εδάφιο, η ημερομηνία της 31ης Δεκεμβρίου 2004 αντικαθίσταται από εκείνη της 31ης Δεκεμβρίου 2006.

(2) Στο άρθρο 3, πρώτο εδάφιο, το ποσό των 167 εκατομμυρίων ευρώ αντικαθίσταται από εκείνο των 236,5 εκατομμυρίων ευρώ.

Άρθρο 2

Η παρούσα απόφαση αρχίζει να ισχύει την εικοστή ημέρα από την δημοσίευσή της στην Επίσημη Εφημερίδα της Ευρωπαϊκής Ένωσης.

Αρχίζει να εφαρμόζεται από 1ης Ιανουαρίου 2005.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) πολιτικής(-ών): Εκπαίδευση και πολιτισμός

Δραστηριότητα(ες): Πολιτιστική συνεργασία

Τίτλος της δράσης: Πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης αριθ. 508/2000/EK της 14ης Φεβρουαρίου 2000 για τη θέσπιση του προγράμματος "Πολιτισμός 2000"

1. κονδύλι του προϋπολογισμού (σ) + τίτλος (σ)

B3-2008Β (ΑΒΒ: 15 04 02 01) - Πρόγραμμα Πλαίσιο υπέρ του Πολιτισμού

B3-2008Α (ΑΒΒ: 15 01 04 07) - Πρόγραμμα Πλαίσιο υπέρ του Πολιτισμού - Δαπάνες διοικητικής διαχείρισης.

2. ΓΕΝΙΚΑ ΔΕΔΟΜΕΝΑ ΜΕΓΕΘΩΝ

2.1. Συνολικό κονδύλι για τη δράση (μέρος Β): πιστώσεις υποχρέωσης

69,500 εκατομμύρια EUR για ΕΥΡ.25

Αυτό το ποσό αντιστοιχεί στο δημοσιονομικό αντίκτυπο κατά τη διάρκεια των δύο ετών, 2005 και 2006, της προτεινόμενης παράτασης του προγράμματος που λήγει στις 31 Δεκεμβρίου 2004. Ένα ποσό που απορρέει από τον αντίκτυπο της διεύρενσης το 2004 θα προστεθεί στην επιχορήγηση του προγράμματος όπως αυτή τροποποιήται με την παρούσα προτεινόμενη παράταση.

2.2. Περίοδος εφαρμογής:

Από την 1η Ιανουαρίου 2005 μέχρι τις 31 Δεκεμβρίου 2006

2.3. Πολυετής γενική εκτίμηση των δαπανών:

α) Σχέδιο των πιστώσεων υποχρέωσης / των πιστώσεων πληρωμής (οικονομική επέμβαση)

εκατομμύρια EUR (με 3 δεκαδικά ψηφία)

>ΘΕΣΗ ΠIΝΑΚΑ>

β) Δαπάνες τεχνικής και διοικητικής βοήθειας και υποστήριξης (βλ. σημείο 6.1.2)

εκατομμύρια EUR (με 3 δεκαδικά ψηφία)

>ΘΕΣΗ ΠIΝΑΚΑ>

εκατομμύρια EUR (με 3 δεκαδικά ψηφία)

>ΘΕΣΗ ΠIΝΑΚΑ>

γ) Γενικός οικονομικός αντίκτυπος του ανθρώπινου δυναμικού και άλλων δαπανών λειτουργίας (βλ. σημεία 7.2 και 7.3)

εκατομμύρια EUR (με 3 δεκαδικά ψηφία)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με τον οικονομικό προγραμματισμό και τις οικονομικές προοπτικές

[ Χ ] Πρόταση συμβατή με τον υπάρχοντα οικονομικό προγραμματισμό.

[... ] Η πρόταση αυτή συνεπάγεται τον αναπρογραμματισμό του τίτλου που αφορούν οι οικονομικές προοπτικές.

[... ] Η πρόταση μπορεί να απαιτήσει την εφαρμογή των διατάξεων της διοργανικής συμφωνίας.

2.5. Οικονομικός αντίκτυπος στα έσοδα:

[ Χ ] Η πρόταση δεν έχει καμία οικονομική επίπτωση (αφορά τις τεχνικές πτυχές σχετικά με την εφαρμογή ενός μέτρου)

3. ΧΑΡΑΚΤΗΡΙΣΤΙΚΑ ΠΡΟΫΠΟΛΟΓΙΣΜΟΥ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 151 της Συνθήκης ΕΚ.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΙΑ

5.1. Ανάγκη κοινοτικής παρέμβασης

5.1.1. Επιδιωκόμενοι στόχοι και κοινοτική παρέμβαση

Στόχος είναι να επιτραπεί η δράση της Ευρωπαϊκής Ένωσης στην πολιτιστική συνεργασία βάσει του προγράμματος πλαισίου Πολιτισμός 2000, που λήγει στις 31 Δεκεμβρίου 2004.

Το πρόγραμμα λήγει μέσα σε μια περίοδο αλλαγών σημαντικών για το μέλλον της Ευρωπαϊκής Ένωσης. Η προσχώρηση δέκα νέων κρατών μελών, τα αποτελέσματα της Διακυβερνητικής Διάσκεψης βάσει των εργασιών της Συνέλευσης για το μέλλον της Ευρώπης, η εκλογή του Ευρωπαϊκού Κοινοβουλίου και ο διορισμός της νέας Επιτροπής θα καθορίσουν ασφαλώς νέα πλαίσια για τη δράση της Ένωσης.

Προφανώς, αυτές οι αλλαγές θα γίνουν αισθητές στον πολιτιστικό τομέα και επομένως τα προγράμματα θα πρέπει να προσαρμοστούν. Δεν είμεθα ακόμη σε θέση, εντούτοις, να δούμε ακριβώς ποιες θα είναι οι αλλαγές, ιδιαίτερα δεδομένου ότι οι οικονομικές προοπτικές έχουν καθορισθεί μόνον μέχρι το 2006.

Επομένως προτείνεται να παραταθεί η ισχύς της απόφασης αριθ. 508/2000/EK ως έχει με σκοπό την παράταση του προγράμματος πλαισίου επί δύο επιπλέον έτη, έτσι ώστε να αποφευχθεί οιαδήποτε διάσπαση των πολιτιστικών δραστηριοτήτων της Κοινότητας, οι στόχοι των οποίων - που απορρέουν από το άρθρο 151 της Συνθήκης - είναι οι εξής (άρθρο 1 της απόφασης):

α) προώθηση του πολιτιστικού διαλόγου και της αμοιβαίας γνώσης του πολιτισμού και της ιστορίας των ευρωπαϊκών λαών

β) προώθηση της δημιουργικότητας και της διεθνικής διάδοσης του πολιτισμού, και της μετακίνησης των καλλιτεχνών, των δημιουργών και άλλων πολιτιστικών παραγόντων και επαγγελματιών, καθώς και των έργων τους, με σαφή έμφαση στους νέους, στα κοινωνικώς μειονεκτούντα άτομα και στην πολιτιστική ποικιλομορφία

γ) αξιοποίηση της πολιτιστικής ποικιλομορφίας και ανάπτυξη νέων μορφών πολιτιστικής έκφρασης

δ) κατανομή και αξιοποίηση, σε ευρωπαϊκό επίπεδο, της κοινής πολιτιστικής κληρονομιάς ευρωπαϊκής εμβέλειας. διάδοση της τεχνογνωσίας και προώθηση της ορθής πρακτικής για τη συντήρηση και την προστασία αυτής της πολιτιστικής κληρονομιάς.

ε) αναγνώριση του ρόλου του πολιτισμού στην κοινωνικοοικονομική ανάπτυξη

στ) ενθάρρυνση του διαπολιτισμικού διαλόγου και της αμοιβαίας ανταλλαγής μεταξύ ευρωπαϊκών και μη ευρωπαϊκών πολιτισμών

ζ) ρητή αναγνώριση του πολιτισμού ως οικονομικό παράγοντα και ως παράγοντα της κοινωνικής ολοκλήρωσης και της ιδιότητας του πολίτη.

η) βελτιωμένη πρόσβαση και συμμετοχή στον πολιτισμό στην Ευρωπαϊκή Ένωση για όσο το δυνατόν περισσότερους πολίτες.

5.1.2. Μέτρα που λαμβάνονται σχετικά με την εκ των προτέρων αξιολόγηση

Η αξιολόγηση (έλεγχος, συνεχής αξιολόγηση, αρχικά συμπεράσματα της ενδιάμεσης αξιολόγησης του προγράμματος Πολιτισμός 2000 όπως προβλέπεται στο άρθρο 8 της απόφασης αριθ. 508/2000/ΕΟΚ) παρέχει στοιχεία εκτίμησης που έχουν ληφθεί υπόψη στην πρόταση για την παράταση του προγράμματος.

Εν γένει, το πρόγραμμα έχει υποστηρίξει πάνω από 700 έργα συνεργασίας στις τέχνες του θεάματος, τις εικαστικές τέχνες, τη λογοτεχνία και την πολιτιστική κληρονομιά. Έχει χρηματοδοτήσει επίσης τη μετάφραση 250 λογοτεχνικών έργων και την υποστήριξη εκδηλώσεων που οργανώνονται στα πλαίσια των "Ευρωπαϊκών Πολιτιστικών Πρωτευουσών", των "Ευρωπαϊκών Ημερίδων Πολιτιστικής Κληρονομιάς", κ.λπ....

Το πρόγραμμα έχει συμβάλει στην προώθηση της ανάπτυξης ενός κοινού πολιτιστικού χώρου, στην ενθάρρυνση της συνεργασίας μεταξύ των πολιτιστικών παραγόντων με σκοπό την ανάπτυξη του διαπολιτισμικού διαλόγου, στη γνώση της ιστορίας και του πολιτισμού, στη διεθνική διάδοση του πολιτισμού, στην πολιτιστική ποικιλομορφία, στη δημιουργικότητα, στην αξιοποίηση της πολιτιστικής κληρονομιάς, στην κοινωνικοοικονομική και κοινωνική ολοκλήρωση και ακόμη στη διάδοση της καλύτερης πρακτικής.

Εξ άλλου αυτή η πρόταση βασίζεται σε ευρεία συζήτηση με τα διάφορα ενδιαφερόμενα μέρη (στα πλαίσια του φόρουμ για την πολιτιστική συνεργασία τον Νοέμβριο του 2001, κατά το διάλογο με τα άλλα όργανα, τις συνεδριάσεις με τους επαγγελματίες και τις επιτόπιες επισκέψεις). Το συμπέρασμα ήταν ότι η εφαρμογή της κοινοτικής δράσης μέσω του προγράμματος "Πολιτισμός 2000" είναι θετική εμπειρία.

Άλλωστε τα οριστικά αποτελέσματα της ενδιάμεσης αξιολόγησης του προγράμματος Πολιτισμός 2000 θα παράσχουν περαιτέρω στοιχεία για τους συλλογισμούς της Ευρωπαϊκής Επιτροπής για οιαδήποτε συνέχεια της κοινοτικής δράσης υπέρ του πολιτισμού, συλλογισμούς σχετικά με το σχεδιασμό και τη διαχείριση ενός μελλοντικού πολιτιστικού προγράμματος σε έναν σημαντικά διευρυμένο ευρωπαϊκό χώρο.

5.1.3. Μέτρα μετά την εκ των υστέρων αξιολόγηση

Τα διδάγματα του παρελθόντος μπορούν να εξετασθούν κάτω από δύο διαφορετικές προοπτικές:

α) διδάγματα εφαρμόσιμα για το σχεδιασμό του προγράμματος

β) διδάγματα εφαρμόσιμα για τη διαχείριση του προγράμματος.

Όσον αφορά το σχεδιασμό του προγράμματος, η πρόταση είναι βασισμένη στην αποδεδειγμένη αξία της κοινοτικής δράσης στην πολιτιστική συνεργασία και την ανάγκη να εξασφαλιστεί η συνέχεια της κοινοτικής υποστήριξης και να αποφευχθεί οποιαδήποτε διάσπαση της κοινοτικής πολιτιστικής δράσης που προβλέπεται από τη Συνθήκη, εν αναμονή της πρότασης για απόφαση σχετικά με τη νέα κοινοτική πολιτική παρέμβασης στον τομέα του πολιτισμού για την περίοδο μετά το 2006, για να υποβληθεί από την Επιτροπή μέχρι το τέλος του 2003.

Σχετικά με τη διαχείριση προγράμματος, η Επιτροπή θα χρησιμοποιήσει την προηγούμενη εμπειρία της και τα σχόλια που διατυπώνονται κατά τις αξιολογήσεις και τους λογιστικούς ελέγχους. Η Επιτροπή θα φροντίσει κατά την εφαρμογή του προγράμματος να παραμείνει αυτό όσο το δυνατόν απλό και εύχρηστο, δεδομένου ότι αυτές οι ιδιότητες είναι ουσιώδεις για την αποτελεσματικότητα και τη μεγάλης κλίμακας χρήση του στην Ευρώπη. Αυτήν την περίοδο εξετάζεται η δυνατότητα μιας εκτελεστικής αντιπροσωπείας η οποία, κατά το δυνατόν και εφόσον δικαιολογείται από μια ανάλυση οικονομικής αποτελεσματικότητας, θα επιφορτισθεί με τη διαχείριση του προγράμματος και με άλλες ευθύνες σχετικές με την εφαρμογή του, όπως ο έλεγχος και η τεκμηρίωση των αποτελεσμάτων των σχεδίων.

5.2. Προβλεπόμενη δράση και λεπτομέρειες δημοσιονομικής παρέμβασης

Το πρόγραμμα το οποίο ζητείται να παραταθεί αμετάβλητο θα περιλάβει τρεις τύπους δράσεων:

1. Ετήσια σχέδια συνεργασίας (δράσεις 1)

2. Σχέδια που οργανώνονται στο πλαίσιο των πολυετών συμφωνιών συνεργασίας (δράσεις 2)

3. Ειδικές πολιτιστικές εκδηλώσεις με ευρωπαϊκή ή διεθνή διάσταση (δράσεις 3).

Ο απώτερος σκοπός των τριών ενεργειών θα είναι ο ίδιος, δηλαδή η συμβολή στη δημιουργία ενός κοινού πολιτιστικού χώρου.

Απευθύνονται άμεσα στους πολιτιστικούς παράγοντες (διοργανωτές εκδήλωσης, υπεύθυνους θεάτρων, κ.λπ...), και, μέσω αυτών, στους καλλιτέχνες και τους δημιουργούς, και, πιο έμμεσα, σε όλους τους ευρωπαίους πολίτες, και ιδιαίτερα στις μειονεκτούσες ομάδες και τους νέους.

Προβλέπεται η χορήγηση συγχρηματοδότησης για τους τρεις ανωτέρω τύπους δράσεων.

Η απαραίτητη υποστήριξη θα παρασχεθεί επίσης για τις υπηρεσίες αξιολόγησης του σχεδίου, καθώς και ενημέρωσης και επικοινωνίας.

Η χρηματοδότηση θα είναι 100% για τις δαπάνες υπηρεσιών (μελέτες, δημοσιεύσεις, συνεδριάσεις εμπειρογνωμόνων, αξιολογήσεις, συμβάσεις τεχνικής βοήθειας) και για οποιαδήποτε συμβολή στη μελλοντική εκτελεστική αντιπροσωπεία, η σύσταση της οποίας μελετάται αυτήν την περίοδο.

5.3. Λεπτομέρειες εφαρμογής

Η διαδικασία εφαρμογής που προβλέπεται στην πρόταση ακολουθεί την παραδοσιακή κοινοτική προσέγγιση όσον αφορά τις επιχορηγήσεις και τη συγχρηματοδότηση, βασισμένες στα λεπτομερή αιτήματα χρηματοδότησης.

Το πρόγραμμα θα ρυθμίζεται κεντρικά από την Επιτροπή, που θα επικουρείται ενδεχομένως από μια εκτελεστική αντιπροσωπεία, αυτήν την περίοδο υπό εξέταση. Θα απαιτηθούν πιστώσεις που θα καλύψουν τις διοικητικές δαπάνες που συνδέονται άμεσα με το στόχο του προγράμματος (μελέτες, συνεδριάσεις εμπειρογνωμόνων, πληροφορίες και δημοσιεύσεις, συμβολή στις λειτουργικές δαπάνες της εκτελεστικής αντιπροσωπείας και άλλες δαπάνες για τεχνική και διοικητική βοήθεια).

Η χρηματοδότηση θα χορηγηθεί κατόπιν προσκλήσεων υποβολής προτάσεων και προσκλήσεων υποβολής προσφορών.

6. οικονομικός αντίκτυπος

6.1. Συνολικός οικονομικός αντίκτυπος στο μέρος Β (κατά τη διάρκεια ολόκληρης της περιόδου προγραμματισμού)

6.1.1. Οικονομική παρέμβαση

Πιστώσεις υποχρεώσεων σε εκατομμύρια EUR (με τρεις δεκαδικές θέσεις)

>ΘΕΣΗ ΠIΝΑΚΑ>

6.1.2. Τεχνική και διοικητική βοήθεια, δαπάνες υποστήριξης και δαπάνες ΤΠ (πιστώσεις υποχρέωσης)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Η φύση αυτών των δαπανών μπορεί να ποικίλλει εάν μια μελέτη οικονομικής αποτελεσματικότητας, που θα διεξαχθεί το 2003, συστήσει μια εκτελεστική αντιπροσωπεία για τη διαχείριση του προγράμματος.

6.2. Υπολογισμός των δαπανών από το μέτρο που προβλέπεται στο μέρος Β (κατά τη διάρκεια ολόκληρης της περιόδου προγραμματισμού)

Πιστώσεις υποχρεώσεων σε εκατομμύρια EUR (με τρία δεκαδικά ψηφία)

>ΘΕΣΗ ΠIΝΑΚΑ>

7. ΑΝΤΙΚΤΥΠΟΣ ΣΤΟ ΠΡΟΣΩΠΙΚΟ ΚΑΙ ΤΙΣ ΔΙΟΙΚΗΤΙΚΕΣ ΔΑΠΑΝΕΣ

Το σημερινό προσωπικό θα εξακολουθήσει να διαχειρίζεται το πρόγραμμα και μετά την παράτασή του.

Οι ανθρώπινοι και διοικητικοί πόροι θα καλυφθούν από τα κεφάλαια που χορηγούνται ήδη για λόγους διαχείρισης.

7.1. Αντίκτυπος στο ανθρώπινο δυναμικό

Δεν υπάρχει κανένα σχέδιο περαιτέρω αύξησης του ανθρώπινου δυναμικού που ήδη διαχειρίζεται το πρόγραμμα Πολιτισμός 2000.

>ΘΕΣΗ ΠIΝΑΚΑ>

7.2. Γενικός οικονομικός αντίκτυπος του ανθρώπινου δυναμικού

>ΘΕΣΗ ΠIΝΑΚΑ>

*Τα ποσά αντιπροσωπεύουν τις συνολικές δαπάνες για 12 μήνες.

7.3. Άλλες διοικητικές δαπάνες που απορρέουν από τη δράση

>ΘΕΣΗ ΠIΝΑΚΑ>

*Τα ποσά αντιπροσωπεύουν τις συνολικές δαπάνες για 12 μήνες.

(1) Διευκρινίστε τον τύπο επιτροπής και ομάδας στις οποίες ανήκει

>ΘΕΣΗ ΠIΝΑΚΑ>

Οι ανάγκες ανθρώπινου δυναμικού και διοίκησης καλύπτονται από την επιχορήγηση που παρέχεται στη διαχειρίστρια Γενική Διεύθυνση στα πλαίσια της ετήσιας διαδικασίας επιχορήγησης.

8. ΕΛΕΓΧΟΣ ΚΑΙ ΑΞΙΟΛΟΓΗΣΗ

8.1. Σύστημα ελέγχου

Για την εφαρμογή του προγράμματος, οι δείκτες παραγωγής έχουν καθοριστεί για τον αριθμό έργων που υποστηρίζονται: 350 στο πλαίσιο της δράσης 1,39 στο πλαίσιο της δράσης 2 και 77 στο πλαίσιο της δράσης 3.

Το σύστημα συλλογής δεδομένων για τα προγράμματα και τα μέτρα που συγχρηματοδοτούνται από το πρόγραμμα Πολιτισμός 2000 λειτουργεί σε διάφορα επίπεδα:

- έντυπα αίτησης επιχορήγησης

- ενδιάμεσες και τελικές εκθέσεις που υποβάλλονται από τους δικαιούχους στην Επιτροπή για έγκριση

- ενδεχόμενοι λογιστικοί έλεγχοι και επιτόπιες επισκέψεις από το προσωπικό της Επιτροπής.

8.2. Λεπτομέρειες και περιοδικότητα προγραμματισμένης αξιολόγησης

Με την ολοκλήρωση του προγράμματος Πολιτισμός 2000, η Επιτροπή θα παρουσιάσει έκθεση σχετικά με την εφαρμογή του στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.

Η Επιτροπή θα παρουσιάσει επίσης συνοπτική ετήσια έκθεση προόδου σχετικά με την εφαρμογή του προγράμματος Πολιτισμός 2000 στο Ευρωπαϊκό Κοινοβούλιο, το Συμβούλιο και την Επιτροπή των περιοχών.

Αυτές οι εκθέσεις αξιολόγησης θα υπογραμμίσουν ειδικότερα τη δημιουργία προστιθέμενης αξίας, ιδιαίτερα πολιτιστικής φύσης, και τις κοινωνικοοικονομικές συνέπειες της οικονομικής ενίσχυσης από την Κοινότητα.

9. ΜΕΤΡΑ ΠΡΟΛΗΨΗΣ ΤΗΣ ΑΠΑΤΗΣ

Όλες οι συμβάσεις, οι συμφωνίες και οι νομικές υποχρεώσεις που συνάπτονται μεταξύ Επιτροπής και δικαιούχων προβλέπουν ελέγχους που πραγματοποιούνται από την Επιτροπή ή το Ελεγκτικό Συνέδριο στις εγκαταστάσεις ενός άμεσου δικαιούχου κοινοτικής επιχορήγησης και δυνατότητα απαίτησης δικαιολογητικών που απαιτούνται για οιεσδήποτε δαπάνες στο πλαίσιο τέτοιων συμβάσεων, συμφωνιών και νομικών υποχρεώσεων, μέσα σε πέντε έτη από το τέλος της περιόδου συμβάσεων. Οι δικαιούχοι υπόκεινται στις υποχρεώσεις υποβολής εκθέσεων και οικονομικής λογιστικής, που αναλύονται από άποψη περιεχομένου και επιλεξιμότητας των δαπανών, λαμβάνοντας υπόψη το σκοπό της κοινοτικής χρηματοδότησης και τις συμβατικές υποχρεώσεις, καθώς και τις αρχές της οικονομίας και της υγιούς οικονομικής διαχείρισης.